આજની સામાન્ય સભામાં વિરોધપક્ષના સભ્યો ઈશાક શેખ, જગદીશભાઈ અને ઈમરાન અજીજવાલાએ પીવાના પાણીના મુદ્ે સત્તાધારી પક્ષને ઘેરી લેતાં સામાન્ય સભામાં હોબાળો મચી ગયો હતો, વિપક્ષે આક્ષેપ કર્યો હતો કે પ૦ લાખ જેટલી માતબર રકમ નર્મદાના પાણી માટે સરકારને આપી દેવામાં આવે છે તેના બદલે શહેરમાં બંધ પડેલા અનેક બોરને રિચાર્જ કરવામાં આવે તેમજ જરૂર જણાય ત્યાં નવા બોર કરવામાં આવે તો પીવાના પાણીની સમસ્યા હલ થઈ શકે છે, જે માટે ચીફ ઓફીસર પાંચાભાઈ માળીએ જણાવ્યુ હતુ કે હાથમતિ નદીમાં બે બોર કરવામાં આવ્યા છે જે થકી મહેતાપુરાની નિર્માણ કરવામાં આવેલી પાણીની ટાંકીમાં પાણી ભરાશે અને એમાંથી જે સરપ્લસ થશે તે પાણી મહેતાપુરા વિસ્તારના સિવાયના વિસ્તારમાં અપાશે તેમજ મોદીગ્રાઉન્ડ વિસ્તારમાં ૧પ૦ ફૂટે પાણી છે તેથી જરૂર જણાય તો ત્યાં બોર કરીને એ વિસ્તારને પણ પાણી પુરુ પાડવામાં આવશે.